Sanasto HI3

* **Imperialismi:** Euroopan valtiot pyrkivät rakentamaan isoa valtakuntaa, johon kuului emämaan lisäksi myös siirtomaita ympäri maailman. Voimissaan erityisesti 1850-1945
* **Saksan keisarikunta:** Vuonna 1871 pienet valtiot yhdistyivät Preussin johdolla. Saksan synty sekoitti Euroopan valtatasapainon.
* **Otto von Bismarck:** Saksan yhdistäjä ja valtakunnankansleri. Yritti pysyä hyvissä väleissä Venäjän kanssa välttääkseen Saksan joutumisen kahden rintaman sotaan.
* **Wilhelm II:** Saksan keisari 1888-1918. Erotti Bismarckin ja lopetti Saksan liiton Venäjän kanssa, mikä johti myöhemmin Ranskan ja Venäjän liittoon. Erosi Saksan hävittyä I maailmansodan.
* **Itävalta-Unkari:** Laaja keisarikunta Itä-Euroopasssa, jonka alueella asui monia kansoja. Hajosi 1918.
* **Varustelukilpailu:** Ennen I maailmansotaa suurvallat yrittivät rakentaa muita suuremman armeijan.
* **Ympärysvallat:** Iso-Britannian, Ranskan ja Venäjän muodostama liitto I maailmansodassa. Mukaan liittyi myöhemmin muitakin maita, esim. USA ja Italia + paljon pieniä maita.
* **Keskusvallat:** Saksan ja Itävalta-Unkarin muodostama liitto I maailmansodassa. Mukaan liittyi muitakin maita, esim. Osmanien valtakunta (eli nykyinen Turkki)
* **I maailmansota:** 1914-1918 käyty suursota, jonka voittivat I-B, USA ja Ranska. Saksa hävisi sodan.
* **Versaillesin rauha:** I MS jälkeinen rauhansopimus, jossa Saksa tuomittiin yksin syylliseksi sotaan. Saksa menetti alueita, joutui maksamaan sotakorvaukset ja sen armeijaa rajoitettiin.
* **Kansallinen itsemääräämisoikeus:** Versaillesin rauhassa Eurooppaan syntyi runsaasti uusia valtioita. Uusia valtioita: Puola, Tsekkoslovakia, Liettua, Latvia, Viro, Suomi, Unkari
* **Puolan käytävä:** Uudelle Puolan valtiolle haluttiin taata pääsy merelle. Siksi Saksan valtio jaettiin kahtia. Tämä ärsytti saksalaisia ja Hitler käytti tätä hyväksi propagandassaan.
* **Kansainliitto:** I MS jälkeen perustettu kansainvälinen järjestö, jonka tarkoituksena oli rauhan säilyttäminen. Liiton merkitys jäi vähäiseksi, sillä se ei asettanut pakotteita ja USA ei liittynyt siihen.
* **Weimarin tasavalta:** Saksa 1919-1933. Demokraattinen valtio, joka ei kuitenkaan onnistunut vakiinnuttamaan valtaansa. Talousvaikeudet, sotakorvaukset ja työttömyys heikensivät sitä.
* **Nikolai II:** Venäjän viimeinen tsaari. Syrjäytettiin Helmikuun vallankumouksessa. Oli pidätettynä väliaikaisen hallituksen aikana. Bolshevikit teloittivat tsaarin perheineen 1918.
* **Helmikuun vallankumous:** Helmi-maaliskuussa 1917 tyytymättömyys Tsaaria kohtaan kasvoi niin suureksi, että Tsaari joutui eroamaan suurten mielenosoitusten päätteeksi.
* **Väliaikainen hallitus**: Nousi Venäjällä valtaan Helmikuun vallankumouksen jälkeen. Halusi jatkaa sotaa, mikä teki siitä nopeasti epäsuositun. Johtajana Aleksandr Kerenski.
* **Lokakuun vallankumous:** Bolshevikit syrjäyttivät väliaikaisen hallituksen Venäjällä syksyllä 1917. Siitä alkoi kommunistisen valtion rakentaminen. Venäjällä syttyi sisällissota vallankumouksen jlk.
* **Vladimir Iljitsh Lenin:**  Neuvostoliiton ensimmäinen johtaja, joka teki bolshevikkien kanssa vallankaappauksen. Sai aivohalvauksen 1922 ja kuoli 1924, mitä seurasi valtataistelu.
* **Bolshevikit:**  Venäläiset kommunistit, jotka tekivät vallankaappauksen lokakuussa 1917. He lupasivat järjestää vaalit, mutta pitivät vallan ja rakensivat maasta kommunistisen diktatuurin.
* **Neuvostoliitto:**  Venäjän keisarikunnan pohjalle syntynyt maailman ensimmäinen sosialistinen/kommunistinen valtio. Yritti levittää järjestelmäänsä muualle maailmaan.
* **Josif Stalin:** Nousi Neuvostoliiton johtoon 1920-luvun lopulla syrjäytettyään valtakamppailussa Leninin suosikin Leon Trotskin. Hallitsi maata hirmuvaltaisesti yli 20 vuotta.
* **Stalinin vainot:** 1930-luvulla Neuvostoliitossa vallinnut aikakausi, jonka aikana Stalin tapatti entisiä työtovereitaan, kilpailijoitaan, suurtalonpoikia ja tavallisia ihmisiä. Miljoonia uhreja.
* **Kansallissosialismi:** =natsiaate. Valtion iso rooli, totalitarismi. Suuryritysten annettiin toimia, mutta valtio kontrolloi niitä tiukasti. Saksalaiset muita ylempänä, tarvitsivat lisää elintilaa idästä.
* **Adolf Hitler:**  Natsi-Saksan johtaja, Führer. I maailmansodan veteraani, joka katkeroitui sodan lopputuloksesta. Liittyi natsipuolueeseen ja nousi sen johtajaksi. Valtaan 1933, kuoli 1945.
* **Fasismi:** Italiassa vaikuttanut natsismin esikuva. Valtio yksilöä tärkeämpi. Tavoitteena tehdä Italiasta jälleen suurvalta. Tiukan kurin ja sotilaallisuuden korostaminen, sodan ihannointi.
* **Benito Mussolini:** Fasistisen puolueen luoja ja johtaja, Il Duce. Italian johtajaksi 1922. Sai tukea suuryrityksiltä (lupasi lopettaa lakot) ja katoliselta kirkolta (vastusti sosialismia)
* **Myöntyväisyyspolitiikka:** Ranska ja Iso-Britannia eivät reagoineet Saksan varustautumiseen ja laajenemiseen 1930-luvun lopulla, koska uskoivat Hitlerin rauhoittuvan myötäilyn seurauksena.
* **Sudeettialueet:** Tsekkoslovakian osa, joilla asui saksankielisiä. Hitler halusi ne itselleen. Länsivallat myöntyivät vaatimuksiin. Hitler rikkoi lupauksensa ja miehitti myös loput Tshekkoslovakiasta
* **Molotov-Ribbentrop-sopimus:** Neuvostoliiton ja Saksan hyökkäämättömyyssopimus 1939. Veriviholliset tekivät sopimuksen pelatakseen aikaa. Jakoivat Itä-Euroopan etupiireihin.
* **Toinen maailmansota:** 1939-1945 käyty maailmanhistorian tuhoisin sota, jopa 50 miljoonaa uhria. Esimerkiksi lentopommitukset ja etniset puhdistukset johtivat valtavaan siviiliuhrien määrään.
* **Holokausti:** Natsien juutalaisvainot, erityisesti toisen maailmansodan aikana. Saksan miehittämien alueiden juutalaiset kerättiin leireille, jossa heitä tapettiin. Vaati 5-6 miljoonaa uhria
* **Operaatio Merileijona:** Hitlerin suunnitelma Iso-Britannian valtaamiseksi, jota ei koskaan toteutettu. Saksa ei onnistunut kukistamaan I-B:n ilmavoimia ja päätti luopua hyökkäyksestä.
* **Winston Churchill:** Iso-Britannian pääministeri toisen maailmansodan aikana. Valoi kansalaisiin taistelutahtoa eikä suostunut rauhaan Saksan kanssa.
* **Operaatio Barbarossa:** Saksan ja sen liittolaisten hyökkäys Neuvostoliittoon kesällä 1941. Aluksi hyökkäys eteni hyvin, mutta talvi tuli liian aikaisin ja hyökkäys pysähtyi Moskovan edustalle.
* **Leningradin piiritys:** Saksalaiset piirittivät Leningradia yli kolmen vuoden ajan 1941-1944. Ihmisiä kuoli nälkään ja kylmyyteen joukoittain. Kaupungin väkiluku putosi murto-osaan.
* **Liittoutuneet:** II ms voittajaosapuoli. Tärkeimmät Iso-Britannia, USA ja Neuvostoliitto.
* **Akselivallat:** II ms häviäjät. Tärkeimmät Saksa, Italia ja Japani
* **Pearl Harbor:** USA liittyi mukaan sotaan, kun Japani teki yllätyshyökkäyksen laivastotukikohtaan Havajilla. Saksakin julisti sodan USA:lle. USA:n liittyminen sotaan käänsi vaakakupin liittoutuneille.
* **Franklin D. Roosevelt:** USA:n presidentti 1933-1945. Nousi valtaan laman aikana luvattuaan suuria uudistuksia, ns. New Dealin. Johti maata sodan aikana, mutta kuoli polioon ennen sen loppua.
* **Stalingradin taistelu:**  Sodan tärkein käännekohta 1943. Saksa kärsi tappion Stalingradissa ja menetti lähes miljoona miestä. Tästä alkoi Neuvostoliiton eteneminen ja Saksan vetäytyminen.
* **Normandian maihinnousu:** USA:n ja Iso-Britannian joukot nousivat maihin Ranskassa ja pakottivat Saksan kahden rintaman sotaan. Ratkaisi sodan lopullisesti liittoutuneiden hyväksi.
* **Kilpajuoksu Berliiniin:** Neuvostoliitto eteni idästä ja USA sekä I-B lännestä kohti Saksaa. Erityisesti neuvostoliittolaiset halusivat vallata mahdollisimman ison alueen sodan jälkeistä aikaa ajatellen.
* **Hiroshiman atomipommi:** Sota Tyynellämerellä päättyi, kun USA pudotti kehittämänsä atomipommit Japaniin. Japani antautui eikä USA:n tarvinnut uhrata joukkoja maan valtaamiseen.